અોડિયો ક્લિપની પોલીસ દ્વારા તપાસ કરવામાં અાવતા અોડિયો ક્લિપમાં મહિલા પીઅેસઅાઈનો અવાજ હોવાનું બહાર અાવતા સેટેલાઇટ પોલીસ સ્ટેશનના પીઆઇ એમ. યુ.મસીએ ગઇ કાલે મોડી રાત્રે મહિલા પીએસઆઇ સી.બી. જાડેજા, મીડિયેટર પોલીસવાળા, લાંચ આપનાર અને અન્ય મીડિયેટર સામે ભ્રષ્ટાચાર અધિનિયમ હેઠળ ક્રાઇમ બ્રાન્ચમાં ફરિયાદ નોંધાવી હતી. ફરિયાદમાં જણાવ્યા મુજબ અોડિયો ક્લિપમાં મહિલા પીએસઆઇએ મહિલા આરોપીઓની ધરપકડ ન કરી અને પોલીસ સ્ટેશન ન બોલાવવા તેમજ અન્ય આરોપીઓને ઝડપી જામીન આપી છોડી દેવા માટે રૂ.ચાર લાખ માગ્યા હોવાનું બહાર આવ્યું છે. આ કેસમાં મધ્યસ્થી તરીકે કુંતલ શાહ નામની વ્યકિતનું નામ બહાર આવ્યું છે. જેને લઇ પોલીસે કુંતલ નામની વ્યકિતની તપાસ શરૂ કરી છે. મહિલા પીએસઆઇ સહિત ચાર લોકો સામે ફરિયાદ નોંધાતાં આ કેસની તપાસ પણ સી.એન. રાજપૂતને સોંપવામાં આવી છે.